
RAPORT de SPECIALITATE,
privind aprobarea dobândirii de către Municipiul Timişoara, a terenului care face obiectul renunţării la dreptul de proprietate de către Rusu Dorica

Având în vedere adresa Direcţiei Generale  D.P.P.R.U.-Serviciul Drumuri, Poduri, Parcaje, Canalizare, Alimentare cu Apă-Biroul Drumuri, Poduri şi Parcaje nr. CT2019-021276 din 10.09.2019, referitoare la obiectivul de investiţie « Modernizare strada Gr. Alexandrescu tronson Calea Torontalului-Calea Aradului » prin care  ni se comunică, că Rusu Dorica  renunţă la dreptul de proprietate, asupra imobilul-teren situat în Timişoara  C.F. nr.447797 Timişoara nr. cad.447797, în suprafaţă de 820 mp, reprezentând “Teren arabil intravilan”, precum şi adresa aceleiaşi direcţii nr.SC2019-21276/20.09.2019, prin care  se precizează că această parcelă este necesară pentru realizarea drumului de legătură între Calea Aradului şi Calea Torontalului; 
Având în vedere, declaraţia autentificată sub nr.905 din 02.07.2019, la Biroul Notarial Individual Bogdan-Alexandru Stănciuc, prin care proprietarii tabulari ai imobilului menţionat mai sus, renunţă la dreptul de proprietate asupra acestuia. Totodată declară că, imobilul nu este grevat de sarcini.  
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.” 
În conformitate cu prevederile art. 129 alin.(2), lit. c) din Ordonanţa de Urgenţă a Guvernului nr.57/03.07.2019 privind Codul Administrativ; 
În conformitate cu prevederile art.196, alin(1) lit.a) şi art 139, alin(2) din Ordonanţa de urgenţă a Guvernului nr.57/2019 privind Codul administrativ; 
	În temeiul art.45 din Legea nr. 215/2001 privind administraţia publică locală, republicată şi modificată;
Având în vedere cele menţionate mai sus, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara înscris în, C.F. nr. 447797  Timişoara, în suprafaţă de 820 mp, care face obiectul renunţării la dreptul de proprietate de către Rusu Dorica şi totodată, trecerea terenului respectiv, din domeniul privat în domeniul public al Municipiului Timişoara Teren pentru drum;

